de venis avium. 



595 



SECTIO TERTIA. 



SYSTEM VENAE GAVAE POSTERIORE 



§ 110. 



Truncus venae cavae posterioris s. inferioris s. adscen- 

 dentis, ut in mammalibus coniugio ambarum venarum iliacarum 

 communium ortus, defert omnino sanguinem e posteriore trunco 

 et ex extremitatibus inferioribus refluentem. Non omnis hic sanguis 

 interdum ad eum ipsum statim vehitur, sed pars quaedam venarum 

 e trunci parte posteriore refluentium haud exigua antea arteriarum 

 modo in hepatis substantia distribuitur sanguinemque suum exinde 

 denuo colleetum venae cavae posteriori non nisi indirecte et via quasi 

 secundaria admittit. 



Quare nobis igitur erit tractandum: 



I. de venis truncum venae cavae posterioris componentibus, 

 sive de ambabus venis iliacis communibus; 



II. de trunco ipso venae cavae posterioris; 



III. de venis eundem directe petentibus; 



IV. de venis, quae ad eum indirecte tendunt, sive de venis 

 portalibus. 



I. SYSTEM A VENARUM ILIACARUM 

 COMMUNIUM. 



§ HL 



Truncus utriusque venae iliacae communis, ut in mammalibus, 

 componitur vena iliaca externa s. crurali et vena iliaca in- 

 terna s. hypogastrica, quarum prima e crure, altera e fundo 

 pelvis profluit. 



